**Zápisnica**

**z vyhodnotenia elektronickej aukcie konajúcej sa dňa 12.08.2022**

I. Miesto a čas vyhodnotenia : Okresný úrad Trnava, Kollárova 8, 917 02 Trnava,

 16.08.2022 o 13.00 hod

II. Komisia v zložení: Ing. Ingrid Šabršulová - predseda

 JUDr. Alena Foltýnová - člen

 Ing. Ivana Mészárosová - člen

III. Identifikácia majetku, ktorý bol predmetom e-aukcie:

 Prebytočný nehnuteľný majetok Slovenskej republiky v dočasnej správe Okresného úradu Trnava, k. ú. Trnava, obec Trnava, okres Trnava, menovite:

* LV č. 11270, stavba – rodinný dom bez pozemku, bez súpisného čísla na pozemku parc.č. 3386/2 a príslušenstvo popísané a ocenené v znaleckom posudku znalca Ing. Jána Mikláneka č. 81/2021 v celosti.

IV. Východisková ( vyvolávacia) cena pre e-aukciu 9 000,00 €

 V. Minimálna suma zvýšenia cenovej ponuky: 300,00 €

VI. Aukčný čas: 1 hodina

VII. Začiatok e-aukcie: 12.8.2022 o 9.00 hod.

 Koniec e-aukcie: 12.8.2022 o 10.00 hod.

VIII. Výsledok elektronickej aukcie:

Do e-aukcie boli prihlásení 2 uchádzači, ktorí doručili cenové ponuky a splnili požadované podmienky uvedené pri vyhlásení elektronickej aukcie. Východiskovou cenou elektronickej aukcie je najvyššia cenová ponuka aspoň vo výške primeranej ceny ponúknutá v rámci vyhlásenia elektronickej aukcie.

 Uchádzačom boli dňa 03.08.2022 elektronicky zaslané výzvy na účasť v e-aukcii s uvedením podmienok potrebných na vstup do e-aukčnej siene. Počas e-aukcie východisková cena 9 000.- € bola zvýšená na 9 600.- €.

 Po ukončení e-aukcie bol zo softvéru Proebiz vygenerovaný súhrnný protokol e-aukcie s automatizovaným vyhodnotením poradia cenových ponúk, na základe ktorého komisia potvrdila správnosť poradia uchádzačov.

|  |  |  |  |  |
| --- | --- | --- | --- | --- |
| **Uchádzač** | **Položiek obsadených/celkom** | **Vstupná ponuka** | **Celková ponuka uchádzača** | **Poradie uchádzača** |
| Štefan Kubáň | 1/1 | 8 700,00  | 9 600,00  | **1** |
| Marek Belička | 1/1 | 9 000,00  | 9 300,00  | **2** |

 Komisia po ukončení e-aukcie potvrdila správnosť výsledkov uvedených v súhrnnom protokole – aukcie, automaticky vygenerovaným z aukčného systému Proebiz .

 Správca bude ďalej postupovať podľa § 8ab ods. 7 zákona č. 278/1993 Z. z. o správe majetku štátu v znení neskorších predpisov a vyzve na uzavretie kúpnej zmluvy záujemcu, ktorý splnil určené podmienky a na základe automatizovaného vyhodnotenia poradia cenových ponúk záujemcov ponúkol najvyššiu cenovú ponuku.

Ak vyzvaný záujemca neuzatvorí kúpnu zmluvu v lehote určenej správcom alebo ak správca odstúpi od kúpnej zmluvy, pretože kupujúci v dohodnutej lehote nezaplatil kúpnu cenu, správca vyzve na uzatvorenie kúpnej zmluvy v poradí ďalšieho záujemcu, ktorý splnil určené podmienky. Ak vyzvaný záujemca neuzatvorí kúpnu zmluvu v primeranej lehote určenej správcom alebo správca odstúpi od kúpnej zmluvy, pretože kupujúci v dohodnutej lehote nezaplatil kúpnu cenu, zábezpeka prepadne v prospech štátu. Záujemcovi, ktorý nebol vyzvaný na uzatvorenie kúpnej zmluvy, aj keď splnil určené podmienky, sa zábezpeka vráti po úhrade kúpnej ceny kupujúcim, najneskôr do 90 dní od ukončenia elektronickej aukcie.

 V Trnave dňa 16.08.2022

Podpisy členov komisie:

Ing. Ingrid Šabršulová, predseda .......................................................

JUDr. Alena Foltýnová, člen .......................................................

Ing. Ivana Mészárosová, člen .......................................................

Zapísala: JUDr. Alena Foltýnová

 ....................................